Obsidian (հավելված)

**Obsidian հավելված** (), նշումներ կատարելու ծրագրային հավելված և անձնական գիտելիքների բազա (կամ տվյալների բազա), որն աշխատում է Markdown նիշքերի հետ։ Դա նշանակում է, որ ծրագրաշարը հիմնվում է Markdown նիշքային ֆորմատի վրա՝ օգտատիրոջ նշումները և տվյալները պահպանելու, կազմակերպելու և մշակելու համար։ Markdown նիշքերը ծառայում են որպես համակարգի հիմք, որն ապահովում է հավելվածի աշխատանքը։

Ծրագիրը նախագծված է օգտատերերին օգնելու համար կազմակերպելու և կառուցելու իրենց մտքերը և գիտելիքները ճկուն, ոչ գծային ձևով։  Դա արվում է ներքին հղումների () շնորհիվ։  Այն թույլ է տալիս օգտատերերին ստեղծել ներքին հղումներ նշումների համար և տեսանելի դարձնել այդ կապերը գրաֆի տեսքով։ Մաթեմատիկայում գրաֆը մի շարք օբյեկտների վերացական ներկայացումն է, որտեղ մի քանի զույգ օբյեկտներ կապված են հղումներով։ Այս հավելվածի դեպքում **Graph View** բաժինը մտնելու դեպքում, ծրագիրը կարտապատկերի օգտատիրոջ կողմից ստեղված նիշքերի գրաֆիկական տեսքը, որտեղ **կետերը (նիշքերը)** միացված են **սլաքներով (հղումներով)**։ Ծրագրաշարը անվճար է անձնական օգտագործման համար, սակայն որոշ հնարավորություններ, ինչպիսին է կոմերցիոն օգտագործումը վճարովի է։

## Պատմություն
Obsidian հավելվածը հիմնադրել են Շիդա Լին () և Էրիկա Սյուն ()՝ COVID-19 համավարակի ժամանակ։ Լին և Սյուն, որոնք ծանոթացել էին Վաթեռլոոյի համալսարանում ուսանելու ընթացքում, արդեն համագործակցել էին մի քանի նախագծերի զարգացման ժամանակ։ Obsidian-ի սկզբնական տարբերակը թողարկվել է 2020 թվականի մարտի 30-ին։ Obsidian-ի 1.0.0 տարբերակը թողարկվել է 2022 թվականի հոկտեմբերին։ Հաջորդը, 1.1 տարբերակը, որը ներառում էր **Canvas** ներկառուցված հավելվածը (), թողարկվել է 2022 թվականի դեկտեմբերին։ 2023 թվականի փետրվարին Սթեֆ Էնգոն միացավ Obsidian-ին՝ որպես գործադիր տնօրեն (CEO)։

## Հատկանիշներ
Obsidian-ը կառուցված է Electron ծրագրային հարթակի () հիման վրա, որը մշակված է GitHub-ի կողմից։ Այն բազմապլատֆորմային հավելված է, որը գործում է Windows, Linux և macOS օպերացիոն համակարգերում, ինչպես նաև Android և iOS շարժական համակարգերում։ Ծրագրի վեբ-տարբերակը առկա չէ։ Հավելվածը կարելի է հարմարեցնել սեփական կարիգներին՝ անհատականացնել։ Դա կարելի է իրականցնել պլագինների և թեմատիկների հավելումով, որոնք առկա են ծրագրի մեջ և ամբողջությամբ անվճար են։ Դրանց հնարավորություն են տալիս ընդլայնել ծրագրի ֆունկցիոնալությունը կամ ինտեգրել այլ գործիքներ։

## Պլագիններ
Obsidian-ը տարբերակում է **հիմնական** (կամ **ներկառուցված**) **պլագինները** (), որոնք ստեղծում և սպասարկում է Obsidian-ի թիմը, և **համայնքային պլագինները**(), որոնք բաց կոդով հասանելի են GitHub-ում և ստեղծվում են օգտատերերի կողմից։ Համայնքային պլագինների օրինակներ են Kanban ոճի առաջադրանքների տախտակը (Kanban Board) և օրացույցի վիջեթը։ Ինտերֆեյսի ձևափոխման համար օգտագործվում են թեմատիկաներ, որոնք կազմում են պլագինների մի մասը։ Հավելվածում հասանելի է ավելի քան 200 համայնքային թեմատիկա։

Obsidian-ը գործում է տեքստային թղթապանակի միջոցով։ Obsidian-ում յուրաքանչյուր նոր նշում (որը պահվում է նիշքի տեսքով) հանդիսանում է նոր տեքստային փաստաթուղթ և պահվում է նախապես ընտրված թղթապանակում, և բոլոր փաստաթղթերը հնարավոր է որոնել հավելվածի ներսից։ Obsidian-ը թույլ է տալիս ներքին հղումներ ստեղծել նշումների միջև և ստեղծում է ինտերակտիվ գրաֆիկ, որը տեսանելի է դարձնում նշումների միջև կապերը։

Տեքստի ձևավորումը Obsidian-ում իրականացվում է Markdown-ի միջոցով, սակայն հավելվածը հնարավորություն է տալիս անմիջապես տեսնել ձևավորված տեքստի նախադիտումը։

Obsidian-ի մշակողները հյուրընկալում են առաջարկների և խնդիրների մասին արձագանքներին՝ քննարկումների համար հատկացված հարթակներում, որոնք են՝ Obsidian Forum-ը և Discord "Obsidian Members Group":

## Տես նաև
Գրաֆների տեսություն

## Ծանոթագրություններ

## Արտաքին հղումներ
* Obsidian.md

Կատեգորիա:IOS-ի ծրագրային ապահովում
Կատեգորիա:Անդրոիդի ծրագրային ապահովում
Կատեգորիա:Լինուքսի ծրագրային ապահովում
Կատեգորիա:Ծրագրային ապահովում
Կատեգորիա:Կիրառական ծրագրեր
Կատեգորիա:Վինդոուզի ծրագրային ապահովում